o
YLTÄKYLLÄINEN ELÄMÄ Sydämellään ajattelu 2
You Are -lauluun liittyy henkilökohtainen tarina.
Tyttäreni syntyi kaksi vuotta sitten.
Vaimollani oli komplikaatioita synnytyksessä.
Häntä hoidettiin eri huoneessa, enkä saanut mennä hänen luokseen.
Olin odotushuoneessa. Aloin kokea pelkoa ja huolta.
Toivoin, että vauva syntyy terveenä ja vaimoni voi hyvin.
Aloin rukoilla ja palvoa.
Lääkäri katsoi minua omituisesti, mutta jatkoin vain rukoilemista.
Lauloin ja palvoin Jumalaa.
Lauloin: "Olet kaikki, mitä tarvitsen. Olet voimani."
Julistin noita totuuksia laulamalla.
Parin tunnin kuluttua tyttäreni syntyi terveenä.
Vaimoni voi hyvin. Meillä on hieno pikku perhe.
Parin viikon kuluttua muistin rukoukseni ja lauluni.
Halusin tehdä laulun, joka sopii kaikkien elämään.
Kaikki eivät joudu samaan tilanteeseen, jossa itse olin, -
mutta kaikki tarvitsevat joskus muistutusta siitä, -
että Jumala on apumme, puolustajamme ja voimamme.
Toivon, että laulu rohkaisee ihmisiä.
Toivottavasti laulu nostattaa uskoasi, kun sinulla on vaikeaa, -
ja saat innoitusta siitä, että Jumala on voimasi ja apusi.
Olet voima niille, jotka sitä tarvitsevat
Olet heikkojen puolustaja
Muutamme mieltämme monta kertaa päivässä.
Voimme uskoa jotakin häilyväisessä mielessä.
Tärkeintä on kuitenkin se, mitä sydämessään uskoo.
Uskonjärjestelmä on luja.
Se ei muutu ilman sinnikästä ponnistelua.
Voi julistaa itselleen menestystä, vaurautta ja kehitystä, -
mutta se ei toteudu, jos uskon- järjestelmä on itsekäs ja pihi.
Pään ja sydämen usko ovat eri asioita.
Usko on sen näkemistä, ilmenemistä tai odotusta, -
mihin ihminen uskoo sisimmässään.
Paavali sanoi, että uskomme sydämessämme, emme päällämme.
Usko on toteennäyttämistä ja ulkoista ilmenemistä.
Usko on sen esilletuloa, mitä sydämessämme uskomme.
Sellaiseen ei voi uskoa päässään, mihin ei usko sydämessään.
Voimme mielessämme haluta sitä ja pyrkiä siihen, -
mutta asia ei toteudu, jos se ei ole sydämessämme.
Tiedän sen, koska olen yrittänyt uskoa monenlaiseen asiaan, -
joka ei koskaan toteutunut.
Sitä yritti ja yritti. Painoi raamatunkohtia muistiin, -
luki kirjoja ja kuunteli opetuksia.
Lopulta sitä totesi, ettei homma toimi.
Siitä syntyy helposti itselleen julistamisen kristillisyyttä
"Julistan tuon asian itselleni Jeesuksen nimessä."
Jotakin voi julistaa itselleen päässään miten kauan vain.
Jos sydän on poikkiteloin sen kanssa, -
mitä höpöttää, pöpöttää ja julistaa päässä, -
asia ei toteudu.
Sydämellä uskotaan.
Meillä on myös toinen, arkisempi uskonjärjestelmä.
Se on ailahtelevassa päässä.
Pastori kysyi minulta äskettäin, opetanko seurakunnassani uskosta.
Hän ei ollut löytänyt opetustaltiointeja uskosta.
Hän tuli USA:n raamattuvyöhykkeen uskon sana -kulttuurista.
Vastasin opettavani uskovan elämäntavasta.
En varmastikaan opeta uskosta, niin kuin hän sen tarkoitti.
Toimin maassa, jossa ihmiset ovat vieraantuneet seurakunnasta.
Siksi opetan mieluummin uskovan elämäntavasta.
En vain rummuta uskoa -
ja rakenna ihmisiä, jotka osaavat Raamattunsa etu- ja takaperin -
mutta jotka elävät lyötynä.
He ovat jatkuvasti vaikeuksissa. He kyllä tietävät uskosta kaiken.
Mikseivät sitten nuo asiat käy toteen elämässä?
Koska pää sanoo eri asioita kuin sydän.
Sisäinen arvo- ja uskonjärjestelmä on kehittynyt -
kauan ennen kuin ihminen tuli uskoon.
Silloin voi julistaa itselleen asioita, -
mutta ne eivät toteudu, ellei muuta sisäistä uskonjärjestelmää.
Kunpa uskominen olisi yhtä helppoa kuin asioiden ulkoinen oppiminen.
Voisimme kaikki elää mahtavaa uskon elämää.
Uskosta ei ole mihinkään, jos se ei perustu uskonjärjestelmään.
Uskova kysyi, uskonko sitomisen ja vapauttamisen voimaan.
Raamatussa kerrotaan, miten Jeesus opetti, -
että se, mitä sidotte maan päällä, on oleva sidottu taivaassa, -
ja se, mitä vapautatte maan päällä, on oleva vapautettu taivaissa.
Pastori kysyi, uskonko sitomisen ja vapauttamisen voimaan.
Tiesin kokemuksestani, mitä hän tarkoitti.
Vastasin, ettemme voi päällämme sitoa tai vapauttaa mitään, -
mihin emme usko sydämessämme.
En tiedä, auttoiko se häntä.
Opetan mieluummin sisäisestä menestyksestä -
kuin velkojen sitomisesta.
"Sidon velan Jeesuksen nimessä."
Mitä sitten?
"Sidon sairauden Jeesuksen nimessä"
Jos rakennetaan anteliasta elämää, -
jos rakennetaan anteliasta elämää esimerkiksi talouden suhteen, -
ollaan jo matkalla kohti menestyksekästä elämää.
Se on anteliaan sydämen rakentamista ja kasvattamista.
Menestykseen uskominen on helppoa, -
jos ihmisellä on sydän, joka uskoo.
Sydän ei ole johtaja. Se on seuraaja.
Missä aarteesi on, siellä on sydämesi.
Sydän seuraa aarretta, ei päin vastoin.
Mitä sitten pitääkin aarteenaan, sydän seuraa sitä.
Sitä uskoo ja ajattelee sydämellään.
Kitsas, joka ahnehtii menestystä, ajattelee sydämessään, -
ettei hän halua luopua omastaan. Silti hän sanoo jotakin muuta.
Opeta lapsille anteliaan sydämen rakentamista.
Se on menestyksen perusta.
Tiedän sen, -
koska harvat murtavat taloudelliset rajat, joissa heidät kasvatettiin.
Köyhällä työläisalueella kasvaneista vain pieni osa -
murtaa kasvuympäristönsä rajat. Uskonjärjestelmä estää heitä.
Jos vanhemmilla oli tietynlainen asema, asunto ja auto, -
sitä ajattelee, ettei itse ole ansainnut sen parempaa.
Päässään julistaa itselleen asioita, -
mutta elämä törmää uskonjärjestelmän lasikattoon.
Monet eivät pääse yli kasvuympäristönsä rajoista, -
koska heidän uskonjärjestelmänsä muovautui 8. ikävuoteen mennessä.
He uskottelevat itselleen ja lainaavat raamatunpaikkoja, -
mutta jos sydän ei ole muuttunut, mikään ei muutu elämässä.
Siksi on kristittyjä, jotka stressaavat ja kamppailevat.
He yrittävät päällään.
He nuhtelevat riivaajia, julistavat, sitovat, vapauttavat, -
hikoilevat, lainaavat, painavat muistiin, -
rukoilevat, paastoavat, heräävät varhain ja valvovat myöhään, -
ravaavat konferensseissa, käyvät rukoiltavina, -
käyvät Torontossa, Pensacolassa ja Argentiinassa ja yrittävät.
He yrittävät saada voitelua, voimaa ja lisää, lisää, lisää.
Olisi parempi istua kotona nojatuolissa -
ja muuttaa sydämensä.
Säästyisi iso summa ja paljon aikaa.
Emme etsi ulkoisia asioita.
Kyse ei ole ulkoisten asioiden muuttamisesta.
Kaikki elämässämme ei tule ulkoa sisään päin.
Tapahtuu myös siirtoa sisältä ulos.
Yritämme muuttaa ulkoiset asiat.
Sillä ei ole mitään tekemistä elämän kasvun kanssa.
Elämä tulee sisältä ulos.
Ennen kaikkea varjele sydämesi. Sieltä lähtee elämä.
Elämä ei ole ulkopuolella, vaan sydämessä.
Sydän voi uskoa vain sen, mitä pyydämme sen uskomaan.
Emme murtaudu menneisyyden rajoitusten yli, -
vaikka kiertäisimme ympäri maailmaa hakemassa voitelua, -
ilmestystä, kosketusta ja kirkkautta.
Niistä huolimatta olemme veloissa ja kamppailemme.
Olemme uudestisyntyneitä, Hengellä täytettyjä sanantuntijoita, -
mutta sisäinen uskonjärjestelmä on pysynyt lapsuudesta asti samana.
Näin syvälle tämä asia menee.
Pietari vietti Jeesuksen seurassa kolme vuotta.
Sairaat paranivat, kun vain Pietarin varjo kosketti heitä.
Hän julisti Hengen vuodatuksesta, josta profeetta Joel puhui.
Hän sanoi, että se on kaikkia ihmisiä varten.
Pietarin saarnan vaikutuksesta kolme tuhatta ihmistä pelastui.
Pietari paransi sairaita, avasi sokeiden silmiä, -
herätti kuolleita, ajoi ulos pahoja henkiä ja saarnasi.
Samaan aikaan hänen sydämensä vastusti sitä, -
että muut kuin juutalaiset tulivat tuntemaan Jeesuksen.
Hän jopa julisti, että Henki oli tarkoitettu kaikille.
Sydämessään hän kantoi kaunaa vieraita kansoja kohtaan.
Hän ei hyväksynyt sitä, että pakanoista tuli kristittyjä.
Hänet oli jo lapsena ohjelmoitu juutalaiseksi.
Se ei murtunut, vaikka hän vietti Jeesuksen kanssa kolme vuotta.
Älä siis luule, ettei tämä koske sinua.
"Olen ollut uskossa 25 vuotta."
Ole siis varuillasi.
Älä tee turhia oletuksia, vaikka olet ollut seurakunnassa pitkään -
ja olet lukenut ja tutkinut Sanaa ja ollut rukoiltavana, -
kokenut näkyjä ja tanssinut hengessä -
ja vaikka mitä.
Pietari voisi sanoa tehneensä kaiken sen.
Vasta Korneliuksen talossa hän hoksasi, mikä idiootti hän oli, -
vuosia sen jälkeen, kun Jeesus oli ollut hänen kanssaan -
ja kun hän oli saarnannut, että Henki oli tarkoitettu kaikille.
Hänen sydämensä uskonjärjestelmä ei puuttunut peliin.
Hän uskoi sen päässään, mutta hänen uskonjärjestelmänsä oli eri mieltä.
Vuosia myöhemmin Jumala valtasi hänet Korneliuksen talossa.
Pietari sanoi: "Nyt sen ymmärrän."
Miksei Pietari käsittänyt sitä, kun hän ajoi ulos riivaajia, -
paransi sairaita ja saarnasi helluntaipäivänä?
Pietari sanoi käsittävänsä, ettei Jumala katso henkilöön.
Suuri julistaja Pietari oli juuri aloittamassa saarnaansa, -
kun Pyhä Henki laskeutui ja kaikki saivat Hengen kasteen.
Hän mietti, miten hän selittäisi sen veljille Jerusalemissa.
Vaikka he julistivat sitä, -
he eivät oikeasti uskoneet pakanoiden herätykseen.
He tiesivät, että juutalaiset ovat Jumalan valittu kansa.
Pietari sai todistaa pakanoiden herätystä Korneliuksen talossa.
Pietari oli se, joka oli kutsunut Jeesusta elävän Jumalan pojaksi.
Sairaat parantuivat Pietarin varjon kosketuksesta.
Hän ei silti tiennyt, ettei Jumala katso henkilöön.
Älä kuvittele, ettei tämä koske sinua.
Pietarin sydän väitti toista kuin hänen ajatusmaailmansa.
Hän oli kuin pahansuova, joka oli mukamas antelias.
Opetuslapset kantelivat jostakusta, -
joka ajoi pois pahoja henkiä mutta joka ei kuulunut heihin.
He uskoivat, ettei joku ryhmän ulkopuolinen voinut tehdä sellaista
"Ette usko niin kuin me. Ette avaa riittävän usein Raamattua."
"Ette kuulu meihin, joten se ei voi olla Jumalasta."
Jeesus sanoi: "Älkää estelkö heitä, vaikka he eivät kuulu meihin."
Se mahtoi tuntua typerryttävältä.
"Koska he eivät kuulu ryhmäämme" -
"ja koska he eivät usko niin kuin me," -
"te sanotte, että antaa ihmisen kärsiä demonista"
"Mitä yhdestä riivaajasta."
"Annetaan riivaajan vaivata henkilöä koko ikänsä," -
"eikä anneta jonkun ryhmäämme kuulumattoman ajaa sitä ulos."
Vaikka he tiesivät päässään, ettei se ollut oikein, -
sydämessään he ajattelivat: "He eivät kuulu meihin."
Olemme tehneet saman virheen monta kertaa historiassamme.
1950-luvulla Hollywoodissa Sunset Stripillä oli yökerho.
Se oli kiinalaisen temppelin takana.
Saman kadun katulaatoissa on julkkisten tähdet ja kädenjäljet.
Alueella sijaitsi Magic Castle -klubi.
Maailman parhaat taikurit tulivat sinne esiintymään.
Vastaavia näytöksiä on nykyään Las Vegasissa.
Joskus televisiossakin esitetään hienoja taikatemppuja.
Magic Castle oli aikanaan kuuluisa esityksistään.
Elokuvatähdet tapasivat käydä siellä usein, -
sillä klubin alueella ei saanut kuvata.
Julkkikset suosivat sitä paikkaa. Siellä ei tarvinnut pelätä kuvaajia
Maailman parhaat taikurit kävivät siellä esiintymässä.
Kerrotaan, että ovella oli Gary Grantin kaksoisolento.
Heissä oli hämmästyttävän paljon yhdennäköisyyttä.
Kuinka moni tietää, kuka on Gary Grant?
Onko meillä kuvaa hänestä?
Hän oli 1930 - 1960-lukujen suurin elokuvatähti.
Yökerhon ovella oli hänen kaksoisolentonsa.
Hän puhui englantilaisittain. Grant oli Englannista, Bristolista.
Ihmiset olivat innoissaan.
Oli tapana, että Gary Grantin kaksoisolento tervehti ovella.
Klubi palkkasi suurella rahalla parhaat kaksoisolennot.
Ihmiset eivät tajunneet, että henkilö oli oikeasti Gary Grant.
Hän seisoi yökerhon ovella tervehtimässä ihmisiä.
Hän tapaili tyttöä, joka työskenteli klubilla.
Ihmiset pitivät klubia taikuuden talona, -
joten he eivät uskoneet, että Gary Grant oli aito.
Kukaan ei olisi uskonut, että Gary Grant toimii ovimikkona.
Hän näytti ja kuulosti Grantilta, mutta eihän Grant tekisi sellaista?
Jeesus oli juutalaisten Gary Grant.
Ei Hän voi olla Messias!
Hän puhuu, opettaa ja tekee ihmeitä Messiaan tavoin.
Hän ei voi olla Messias, koska hän on vain ovimies.
Hän syntyi väärässä kaupungissa ja vääränlaiseen ympäristöön.
Hän on tavallinen puuseppä. Tunnemme hänen isänsä ja perheensä.
Häntä pidettiin naapurinpoikana.
Kun Hän saarnasi kotikylässään, Hänet melkein kivitettiin.
Heidän uskonjärjestelmänsä sanoi, -
ettei joku hänenlaisensa voinut toimia niin.
Uskonjärjestelmä on vahva.
Vastaus voi olla nenäsi edessä, mutta et näe sitä, -
koska sydän sanoo, ettei se ole todellista.
Saatat hylätä seurakunnan, -
koska et tajua, -
että se on sitä, mitä olet etsinyt, -
ja että siellä kasvat ja kukoistat.
Peräännyt, koska se ei heti näytä siltä.
Olet etukäteen päättänyt, miltä Jumala ja elämä näyttävät.
Jos todellisuus ei vastaa mielikuvaasi, kävelet ohi.
Pyydät Jumalalta läpimurtoa, mutta kuljet sen ohi, -
koska se ei vastaa mielikuvaasi.
Hukkaat elämästäsi vuosia, vaikka vastaus on nenäsi edessä.
Pidät sitkeästi kiinni omasta mielikuvastasi.
Samoin tekivät fariseukset ja juutalaiset.
Johannes sanoi: "Jeesus tuli omiensa luo," -
"mutta he eivät ottaneet Häntä vastaan."
Hän tuli muodossa, jota he eivät tunnistaneet.
Heidän uskonjärjestelmänsä sanoi, ettei tuo voi olla Hän.
Samalla tavalla he olivat hylänneet Daavidin, Mooseksen, Joosefin, -
Gideonin, Paavalin ja opetuslapset.
"Nämä ovat kouluttamattomia tavallisia miehiä."
"Ei heissä voi olla mitään mullistavaa."
Heidän mielestään sellainen vaatisi parasta koulutusta, -
arvokasta taustaa, asuinpaikkaa ja kasvatusta.
Sellaiselta muutoksen- tekijät näyttävät.
Tavalliset kouluttamattomat kalastajat eivät ole sellaisia.
Ei riitä, että sanoo olevansa uskon mies tai nainen.
Ei riitä, että se on päässä. Sen täytyy olla sydämessä.
Se vaatii työtä. Puhutaan siitä toisella kerralla.
Sydäntä ja uskonjärjestelmää voidaan muuttaa, -
eikä se välttämättä ole edes vaikeaa.
Viimeksi kerroin riivatusta pojasta.
Pojan isä sanoi Jeesukselle: "Auta minua epäuskossani."
Mies halusi muuttaa sisintään poikansa takia.
Sydämen muuttaminen vaatii vain tietoista pyrkimystä.
Kun se on korjattu, muutkin asiat korjaantuvat.
KUTSUMME KAIKKI TULEVAISUUDEN JOHTAJAT
NOSTAMME SUKUPOLVEA
TAVOITTAMAAN SUKUPOLVEN
MITÄ ISOMPI UNELMA, SITÄ ISOMPI VAIKUTUS
Jumala voi tehdä mitä tahansa, kun tajuat olevasi Jumalan valittu.
Jumalalla on sinulle suunnitelma, toivo ja tulevaisuus.
Jumalan armon täytyy vallata sinut.
Ette ole seurakunnan tulevaisuus. Olette seurakunta tässä ja nyt.
ROCKNATIONS -KONFERENSSI 10. - 13.8.2011
Suomennos: Marianne Tenetz